CELEX: E2009P0005
Language: et
Date: 2009-04-30 00:00:00
Title: EFTA järelevalveameti 30. aprillil 2009 Islandi vastu algatatud hagi (Kohtuasi E-5/09)

2.7.2009   
            
            
               ET
            
            
               Euroopa Liidu Teataja
            
            
               C 150/12
            
         EFTA järelevalveameti 30. aprillil 2009 Islandi vastu algatatud hagi
   (Kohtuasi E-5/09)
   2009/C 150/13
   EFTA järelevalveamet, Rue Belliard 35, B-1040 Brüssel, keda esindavad Bjørnar Alterskjær ja Ólafur Jóhannes Einarsson, on 30. aprillil 2009 algatanud EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               tuvastaks, et olles jätnud ettenähtud tähtaja jooksul vastu võtmata muu hulgas Euroopa Majanduspiirkonna lepingu IX lisa punktis 7b nimetatud õigusakti (Euroopa Parlamendi ja nõukogu direktiiv 2005/68/EÜ, 16. november 2005, mis käsitleb edasikindlustust ja millega muudetakse nõukogu direktiive 73/239/EMÜ, 92/49/EMÜ ning direktiive 98/78/EÜ ja 2002/83/EÜ, mida on kohandatud EMP lepinguga selle protokolli nr 1 alusel) rakendamiseks vajalikud meetmed või jätnud järelevalveametile kõnealustest meetmetest teatamata, ei ole Islandi Vabariik täitnud kõnealuse õigusakti artikli 64 lõikest 1 ja EMP lepingu artiklist 7 tulenevaid kohustusi,
               ja
            
         
               2.
            
            
               kohustaks Islandi Vabariiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               Käesolev kohtuasi käsitleb edasikindlustuse direktiivi rakendamata jätmist.
            
         
               —
            
            
               EFTA järelevalveamet on seisukohal, et Islandi valitsus ei ole tõendanud, et ta on kõnealust direktiivi rakendanud.
            
         
               —
            
            
               EFTA järelevalveamet on seisukohal, et Islandi valitsus ei ole vaidlustanud väidet, et ta ei ole kõnealust direktiivi rakendanud.